Tässä on perheisän sporttiauto - Ford Focus ST
Perheisän sporttiauto - Ford Focus ST
Torstai 29.1.2015 klo 16.45
ENSIESITTELYIhan tavallista vauhtia ajettaessa Focus ST imeytyy tiehen ja melkein lukee kuljettajan ajatuksia.
Värimaailmaan kuuluu tummanharmaa Stealth-väri, jonka saa vain Focus ST:hen.
Mikä auto: urheilullinen elämysauto GTI-autojen luokkaan.
Mitä moottoreita: ääneltään sporttiseksi muunneltu 2,0 litran diesel, joka on kehitetty 150 hv:n 2.0 TDCi:stä: nyt tehoa on 185 hv, 0-100 km/h 8,1 s; toisena vaihtoehtona ja 2,0 litran EcoBoost bensiinimoottori: 250 hv, 0-100 km/h 6,5 s. Molemmat versiot 6-portaisella käsivaihteistolla.
Kulutus: diesel-moottorin keskikulutus 4,42 l/100 km, CO2 110 g/km; bensiinimoottori keskikulutus 6,8 l/100 km ja CO2 159 g/100 km.
Milloin Suomeen: alkuvuosi 2015.
Hinnat: diesel noin 36 000 €, bensiiniversio noin 42 000 €.
Recaron istuimet tukevat hienosti myös sivusuunnassa ja perus-Focusta paljon jäykemmäksi säädetty ohjaustehostus tuntuu tarkalta ja täsmälliseltä.
Kilparadalla pärjäävä auto ei voi samalla olla kaupungissa ja maantiellä viihtyvä hienostunut kulkuneuvo. GT-autojen suunnittelussa tähän kuitenkin pyritään, toisaalta tingitään mukavuudesta, toisaalta annetaan periksi suorituskyvystä.
Nopeassa ajossa luiston rajaa lähestyttäessä Focus ST pyrkii aliohjautumaan mutkissa niin paljon, että ajovakautta parantavan automatiikan korjausliike jotenkin hyppii. Tämä tuntuu ärsyttävänä tärinänä. Epäilen, että syynä on jo perus-Focuksessa esitelty kehitetty ajonvakautin. Sen ETS-järjestelmä, suomeksi mutkavahti, on erinomainen varuste tavallisilla nopeuksilla, eikä sitä ole varmasti tarkoitettukaan huippunopeaan ajoon.
Tärinä tulee herkemmin esiin tehokkaammalla bensiinimoottoriversiolla eikä esiinny ainakaan kuivalla asvaltilla dieselversiossa yhtä selvästi. Auto kuitenkin menee tarkasti sinne minne on tarkoituskin. Kokonaisuutena Focus ST on erinomainen ajettava, oikeasti mukava monella tavalla.
Rata-ajoon Focus ST:ssä lienee liikaa elektroniikkaa ja automatiikkaa. Jo Focus ST:n täysin elektroninen ohjaustehostin etäännyttää kuljettajan tiestä.
Valittavissa on kolme ajomoodia: vakio, sport (luistonesto ja ESC eivät vähennä moottorin vääntöä, ETS mutkavahti ei ole päällä) ja off (jolloin edellisen lisäksi ESC ei puutu ajoon jarruttamalla, vaikka osa sen toiminnoista on edelleen päällä).
Ford halusi myös dieselin istuvan ST-auton elämysmaailmaan. Suurin työ oli suunnittelutiimin päällikön Jurgen Gagstatterin mukaan dieselin äänen muokkaaminen. Diesel ei saanut kuulostaa "nokivasaralta". Uutta ääntä varten imu- ja pakosarjat muotoiltiin uudelleen. Äänituotannossa hyödynnetään myös auton omia audiokaiuttimia. Muokkaus on onnistunut tosi hyvin, eikä autoa tunnista dieseliksi ennen kuin avaa konepellin.
Dieselin lisäpaino tasoittaa teräväksi säädettyä etujousitusta ja lisää ajamisen mukavuutta paremmaksi kuin bensiiniversiossa.
Myös bensiinimoottorin äänimaailmaa manipuloitiin, mutta siinä riitti vain sopiva vahvistaminen.
12. Hittipulla vertaansa vailla! Ruotsalaiset kehittivät vuoden parhaan laskiaispullan
20. Poliisia tarvittiin turvaamaan naisten uintivuoroa Jyväskylässä - uimareita kuvattiin
27. Ilkka Herola onnistui mäessä - taistelee tänään palkintopallipaikasta!
36. Nyt on käytännöllistä! Tyylikkäät miehet keksivät, millaiset talvikenkien kuuluu olla
50. Uutta sohvaa valitsemassa? Mieti näitä seikkoja
19. Dosentti: ”Downshiftausta voidaan pitää itsekkäänäkin ratkaisuna”
24. IS: Anni Vuohijoen veli kuoli karmealla tavalla - painonnostaja kertoo nyt surutyöstään: ”Siitä on tullut tehokas terapiakeino”
29. Yleisurheilun 20 vuotta vanha ME murskaksi: ”Mahtava startti!”